

REPUBLIKA HRVATSKA

VARAŽDINSKA ŽUPANIJA

 GRAD IVANEC

 GRADSKO VIJEĆE

KLASA: UP/I-406-01/14-01/20

URBROJ: 2186/012-02/02-14-6

Ivanec, 22. srpnja 2014.

Na temelju članka 15. stavak 4. Zakona o komunalnom gospodarstvu („Narodne novine“, (“Narodne novine” br. 26/03 – pročišćeni tekst, 82/04, 110/04, 178/04, 38/09, 79/09, 49/11 i 144/12), članka 35. Statuta Grada Ivanca („Službeni vjesnik Varaždinske županije“ br. 21/09, 12/13, 23/13 - pročišćeni tekst) i članka 7. Odluke o načinu obavljanja komunalnih djelatnosti („Službeni vjesnik Varaždinske županije“ br. 45/09), a prema provedenom Javnom natječaju za održavanje javne rasvjete na području Grada Ivanca, KLASA: 406-01/14-01/20, URBROJ: 2186/012-02/02-14-1 od 16. 06. 2014. godine, Gradsko vijeće Grada Ivanca na 9. sjednici, održanoj 22. srpnja 2014. godine, donosi

**O D L U K U**

**o izboru najpovoljnijeg ponuditelja**

1. Gradsko vijeće Grada Ivanca na temelju provedenog postupka prikupljanja ponuda za povjeravanje obavljanja komunalnih poslova **održavanje javne rasvjete** za područje Grada Ivanca za razdoblje od 2014. do 2018. godine, na temelju pisanog ugovora izabire ponudu ponuditelja ELEKTRO GOLUB, vl. Stjepan Golub, Horvatsko 62, Klenovnik.
2. Ugovor o povjeravanju komunalnih poslova sa Izvoditeljem iz točke 1. ove Odluke zaključuje Gradonačelnik Grada Ivanca.
3. Cjenik za obavljanje predmetnih komunalnih poslova utvrđuje se ponudbenim troškovnikom koji postaje sastavni dio ugovora o obavljanju poslova održavanja javne rasvjete.
4. Obveze Izvoditelja utvrdit će se ugovorom o povjeravanju komunalnih poslova.

**O b r a z l o ž e n j e :**

Gradonačelnik Grada Ivanca je 16. lipnja 2014. godine donio Odluku o objavi javnog natječaja za održavanje javne rasvjete na području Grada Ivanca za razdoblje od 2014. do 2018. godine.

Povjerenstvo za provedbu prikupljanja ponuda i provedbu javnog natječaja kojeg je imenovao Gradonačelnik Grada Ivanca provelo je postupak prikupljanja ponuda za obavljanje predmetnih komunalnih poslova u raspisanom javnom nadmetanju.

Sukladno Odluci o komunalnim djelatnostima koje se mogu obavljati na temelju pisanog ugovora na području Grada Ivanca prihvatljiva ponuda je ponuda koja potpuno udovoljava svim uvjetima i zahtjevima traženim Pozivom, dok se najpovoljnijom ponudom smatra prihvatljiva ponuda sa najnižom cijenom.

Na raspisano javno nadmetanje pristigla je jedna ponuda:

1. ELEKTRO GOLUB, vl. Stjepan Golub, Horvatsko 62, Klenovnik

Razmatrajući pristiglu ponudu, u postupku je utvrđeno da ista u potpunosti ispunjavaju uvjete tražene javnim natječajem te obzirom da je kriterij odabira utvrđena prihvatljiva ponuda s najnižom cijenom, kao takva, ponuda „Elektro Golub“ vl. Stjepan Golub, je ujedno i najpovoljnija ponuda, sukladno članku 7. Odluke o načinu obavljanja komunalnih djelatnosti.

Nadalje je u postupku utvrđeno da ponuditelj ima sposobnosti za obavljanje komunalnih poslova na osnovi dostavljenih podataka u javnom nadmetanju, te je odlučeno kao u izreci ove odluke. Uvjeti obavljanja komunalnih poslova određeni objavljenim javnim natječajem za prikupljanje ponuda od 16. lipnja 2014. godine, pobliže će se utvrditi ugovorom o povjeravanju komunalnih poslova, sukladno odredbi članka 15. stavak 5. Zakona o komunalnom gospodarstvu i člankom 8. Odluke o načinu obavljanja komunalnih djelatnosti.

**Uputa o pravnom lijeku:**

Protiv ove odluke ne može se izjaviti žalba, ali se može podnijeti tužba Upravnom sudu Republike Hrvatske u Zagrebu, u roku od 30 dana od dana dostave ove Odluke, sukladno odredbi članka 15. stavak 7. Zakona o komunalnom gospodarstvu. Tužbu treba predati neposredno Upravnom sudu Republike Hrvatske ili putem pošte preporučeno. Uz tužbu podnose se i dvije preslike pobijane odluke, te primjerak tužbe za tuženo upravno tijelo.

PREDSJEDNIK GRADSKOG

VIJEĆA GRADA IVANCA:

Edo Rajh, dipl.oec.

Dostaviti:

1. ELEKTRO GOLUB, vl. Stjepan Golub, Horvatsko 62, Klenovnik
2. Upravni odjel za urbanizam, komunalne poslove i zaštitu okoliša,ovdje
3. Upravni odjel za proračun, financije i gospodarstvo, ovdje
4. Arhiva, ovdje